
Parlamentul României

Comisia pentru agricultură, silvicultură, industrie alimentară şi servicii  specifice
                                                                                            Bucureşti, 12.12.2001

                                                                                            Nr.24/530

RAPORT 
asupra proiectului de Lege privind unele măsuri pentru creşterea atractivităţii la privatizare 

a societăţilor comerciale cu capital integral sau parţial de stat ce deţin în administrare terenuri agricole

proprietate publică sau privată a statului 


În urma examinării proiectului de Lege privind unele măsuri pentru creşterea atractivităţii la privatizare a societăţilor comerciale cu capital integral sau parţial de stat ce deţin în administrare terenuri agricole proprietate publică sau privată a statului,  în şedinţa din ziua de 11.12.2001, Comisia propune supunerea acestuia Plenului Camerei Deputaţilor, spre dezbatere şi adoptare, cu următoarele amendamente admise:

Nr. crt.
Text iniţial


Text propus de Comisie 

(autorul amendamentului)
Motivare

1.
Art.1.  - Societăţile comerciale cu capital integral sau parţial de stat, ce urmează a fi supuse privatizării potrivit prevederilor Legii nr.268/2001 privind privatizarea societăţilor comerciale ce deţin în administrare terenuri proprietate

publică şi privată a statului cu destinaţie agricolă şi înfiinţarea Agenţiei Domeniilor Statului, pot beneficia de scutire de la plata obligaţiilor bugetare datorate bugetului de stat, bugetelor fondurilor speciale, precum şi de scutire de la plată a debitelor provenite din majorările de întârziere pentru neplata la termen a obligaţiilor la bugetul asigurărilor sociale de stat.
Art. 1 se modifică şi va avea următorul cuprins:

" Art.1.  - Societăţile comerciale cu capital integral sau parţial de stat, ce urmează a fi supuse privatizării potrivit prevederilor Legii nr.268/2001 privind privatizarea societăţilor

comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, beneficiază de scutire de la plata obligaţiilor bugetare datorate bugetului de stat, bugetelor fondurilor speciale, precum şi de scutire de la plată a debitelor provenite din majorările de întârziere pentru neplata la termen a obligaţiilor la bugetul asigurărilor sociale de stat."

Deputat: Ilie Neacşu - PRM

Deputat: Mihai Nicolescu - PSD

Deputat: Adrian Ionel - PSD
Pentru a nu se lăsa ocazia interpretării textului de lege.



2.
Art.2. - (1) Stabilirea societăţilor comerciale care vor beneficia de scutirea de la plată a obligaţiilor bugetare, potrivit prevederilor prezentei legi, precum şi nivelul acestora, se face prin hotărâre a Guvernului, la propunerea Ministerului Agriculturii, Alimentaţiei şi Pădurilor, pe baza documentelor eliberate în urma controalelor efectuate de organele de specialitate ale Ministerului Finanţelor Publice, Casei Naţionale de Pensii şi Alte Drepturi de Asigurări Sociale, Agenţiei Naţionale de Ocupare a Forţei de Muncă, precum şi a titularilor celorlalte creanţe bugetare.

      
Alin. 1 al art. 2 se modifică şi va avea următorul cuprins:

"Art.2. - (1) Lista societăţilor comerciale care vor beneficia de scutirea de la plată a obligaţiilor bugetare, potrivit prevederilor prezentei legi, precum şi nivelul acestora, se va aproba prin hotărâre a Guvernului, la propunerea Ministerului Agriculturii, Alimentaţiei şi Pădurilor, pe baza documentelor eliberate în urma controalelor efectuate de organele de specialitate ale Ministerului Finanţelor Publice, Casei Naţionale de Pensii şi Alte Drepturi de Asigurări Sociale, Agenţiei Naţionale de Ocupare a Forţei de Muncă, precum şi a titularilor celorlalte creanţe bugetare."

Deputat:Ilie Neacşu - PSD

Deputat: Victor Neagu - PSD

Deputat: Mihai Nicolescu - PSD
Pentru o mai bună exprimare din punct de vedere juridic.


Art.2. - (2) Prin ordin al ministrului finanţelor publice se aprobă normele privind înregistrarea atât în contabilitatea agenţilor economici, cât şi în evidenţele titularilor de creanţe bugetare a operaţiunilor de stingere a obligaţiilor bugetare.
Alin. 2 al art. 2 se modifică şi va avea următorul cuprins:

 " (2) Prin ordin al ministrului finanţelor publice, în termen de 15 zile de la data intrării în vigoare a prezentei legi, se aprobă normele privind înregistrarea atât în contabilitatea agenţilor economici, cât şi în evidenţele titularilor de creanţe bugetare a operaţiunilor de stingere a obligaţiilor bugetare. "

Deputat: Ilie Neacşu - PRM

Deputat: Mihai Nicolescu - PSD
Pentru ca procesul de privatizare sa nu treneze, este necesară impunerea unui termen pentru elaborarea normelor de către Ministerul Finanţelor Publice.

3.
Art.3. - (1) În sensul prezentei legi, prin obligaţii bugetare se înţelege: impozite, taxe, contribuţii şi alte venituri bugetare restante la data intrării în vigoare a prezentei legi, precum şi majorările de întârziere şi penalităţile aferente acestora până la data intrării în vigoare a hotărârii Guvernului prevăzută la art.2.

   (2) Prevederile alin.(1) se aplică şi obligaţiilor bugetare eşalonate, potrivit legii, la plată, pentru fiecare societate în parte. 
Nemodificat


4.

După art. 3 se introduce un nou articol, art. 4, cu următorul cuprins:

" Art.4. - Prezenta lege intră în vigoare în termen de 30 de zile de la data publicării ei în Monitorul Oficial al României, Partea I."

Deputat: Marian Ianculescu - PSD
Legea nu se poate aplica fără normele privind modalitatea de anulare a datoriilor bugetare ale societăţilor comerciale.

În cursul dezbaterii în comisie următoarele amendamente au fost respinse:

Nr. crt.
Text iniţial


Amendamentul propus şi autorul acestuia


Motivare

1.

După art. 3 se introduce un nou articol, art.4, cu următorul cuprins:

"Art.4. - La societăţile comerciale unde s-au constatat fraude în urma controalelor prevăzute la art. 2, procesul de privatizare poate continua, urmând ca obligaţiile bugetare prezentate la art. 3 să fie recuperate de la cei care se fac vinovaţi, în baza unor hotărâri judecătoreşti."

Deputat: Marian Ianculescu -PSD
1.

2. Prin prezenta lege, Parlamentul deleagă Guvernului dreptul ca, prin hotărâre, în urma unei analize aprofundate, să decidă asupra scutirilor de la plata obligaţiilor bugetare ale societăţilor comerciale cu profil agricol. 

         Modul de constatare al fraudelor şi pedepsirea celor vinovaţi sunt prevăzute în cuprinsul altor acte normative în vigoare.



După art. 4 se introduce un nou articol, art.5, cu următorul cuprins:

"Art.5. - Facilităţile acordate conform prevederilor prezentei legi se anulează în cazul societăţilor comerciale privatizate care nu îşi achită, în continuare, obligaţiile bugetare prevăzute la art. 3."

Deputat: Marian Ianculescu - PSD
1.

2. Stingerea datoriilor bugetare, precum şi obligaţiile ce derivă din acestea, vor fi cuprinse în hotărârea Guvernului.





Preşedinte,









Secretar,



       
        Ilie NEACŞU







       Victor NEAGU

Întocmit: Experti parlamentari


   Aneta Barbu

   AntonPăştinaru

1
5

